**Ερωτήσεις Δεκεμβρίου**

1.Ο Α-3 επαναφέρει από την πλαϊνή γραμμή στο εμπρός του γήπεδο. Η μπάλα πηγαίνει στον Α-4 ο οποίος την πασάρει αμέσως προς την κατεύθυνση του Α-3. Αυτός, πηδάει μέσα στο γήπεδο, προσγειώνεται στο ένα πόδι πιάνει την μπάλα και μετά ντριμπλάρει. Έχει κάνει παράβαση;

2. Σύμφωνα με τα επίσημα σήματα των διαιτητών, όταν πρόκειται να καταλογιστεί διπλό σφάλμα, πρέπει να έχει προηγηθεί το σήμα του σταματήματος του χρόνου (σφιγμένη γροθιά ψηλά).

3. Ο Β-4 βρίσκεται στο εμπρός του γήπεδο με την μπάλα στα χέρια του και πασάρει προς τον Β-3 που βρίσκεται στο πίσω γήπεδο. Αυτός, για να αποφύγει την παράβαση πηδάει, προσγειώνεται στο ένα πόδι και πιάνει την μπάλα. Υπάρχει παράβαση επαναφοράς στο πίσω γήπεδο;

4. Ενώ απομένουν 44΄΄ για τη λήξη του τέταρτου τετάρτου, ο Α-3 έχει την μπάλα στην διάθεσή του για επαναφορά. Ο Β-4 στην προσπάθεια του να παίξει άμυνα στον Α-2, υποπίπτει σε φάουλ, το οποίο είναι το τρίτο ομαδικό. Ο αγώνας θα συνεχιστεί με επαναφορά της μπάλας από την Α΄ ομάδα από το πλησιέστερο σημείο που έγινε το φάουλ.

5. Την ίδια περίπου χρονική στιγμή, σε μια φυσική επαφή μεταξύ του Α-5 και του Β-5, ο πρώτος χρεώνεται με αντιαθλητικό σφάλμα ενώ ο δεύτερος με σφάλμα αποβολής, τα οποία χρεώνονται ως διπλό σφάλμα.

6. Ο Α-3 σουτάρει και η μπάλα σφηνώνεται μεταξύ στεφάνης και ταμπλό, ενώ απομένουν 17΄΄ στο χρονόμετρο των 24΄΄. Το βέλος εν. κατοχής δείχνει υπέρ της Α΄ ομάδας που θα επαναφέρει από την τελική γραμμή, με 14΄΄.

7. Σε περίπτωση ασυμφωνίας μεταξύ ηλεκτρονικού πίνακα αποτελέσματος και φύλλου αγώνα, υπερισχύει αυτόματα η καταγραφή του φύλλου αγώνα.

8. Ο σημειωτής πρέπει να ενημερώνει απευθείας τον προπονητή ότι δεν έχει άλλα διαθέσιμα τάιμ άουτ στο τρέχον ημίχρονο ή την παράταση.

9. Ο Α-4 στο πίσω γήπεδο του ντριμπλάρει για 3’’. Ο Α-1 και ο Β-3 χρεώνονται με ένα διπλό σφάλμα στο πίσω γήπεδο της ομάδας Α. Η ομάδα Α΄ θα έχει το υπόλοιπο των 8΄΄ να μεταφέρει τη μπάλα στο μπροστά της γήπεδο.

10. Μπορεί ένας αμυνόμενος να έρθει πάρα πολύ κοντά στο σώμα ενός επιτιθέμενου παίκτη με μπάλα, εισερχόμενος μέσα στον κύλινδρό του, μη αφήνοντας αρκετό χώρο για μια κανονική μπασκετική ενέργεια;

Γιώργος Κατραχούρας